PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14425)
  + [Valencià](/va/acuerdo/14164)






Selector de idioma

Leer

* [Español](/es/acuerdo/14792)
* [Valencià](/va/acuerdo/14013)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
===================================================================================================================================================================================================

Secretaria General

Butlletí Oficial Universitat d'Alacant





PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT 2021

Data d'aprovació
:   28/06/2021

Data de publicació
:   30/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14525)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14863)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14873)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TREBALLS DE FI DE GRAU I TREBALLS DE FI DE MÀSTER DE LA  CÀTEDRA AIGÜES D'ALACANT D'INCLUSIÓ SOCIAL DE LA  UNIVERSITAT D'ALACANT 2021&url=https://www.boua.ua.es/va/acuerdo/14839)

**Títol:** PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 28 de juny de 2021

PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA  UNIVERSITAT D'ALACANT 2021

BASES

Aquesta convocatòria s'estructura en els apartats següents:

1. Definició i objectius

La Universitat d'Alacant és una institució pública d'educació superior compromesa amb l'avanç cap a una societat plenament inclusiva i lliure de discriminació. Una part essencial del seu compromís consisteix a establir i impulsar actuacions que fomenten la investigació sobre els contextos d'exclusió de les comunitats per a influir en polítiques més equitatives, com també promoure i potenciar l'accés a la  Universitat de les  persones que es troben amb més barreres i garantir així el principi d'igualtat en l'accés a l'educació.

El 2006, l'Assemblea de les Nacions Unides va aprovar la Convenció sobre els drets de les persones amb discapacitat, ratificada per Espanya posteriorment i en vigor des del 3 de maig del 2008. La convenció de l'ONU és una aposta per una societat inclusiva en la qual la diversitat ocupa un lloc central a conseqüència del nou enfocament de drets, irremeiablement unit a la  inclusió. S'hi reafirma que totes les persones amb els diferents tipus de discapacitat han de poder gaudir de tots els drets humans i llibertats fonamentals i s'hi indiquen les esferes en les quals és necessari introduir ajustos i proporcionar suports perquè puguen exercir de manera efectiva els seus drets i els àmbits en els quals s'han vulnerat eixos drets i ha de reforçar-se'n  la protecció.

La Càtedra Aigües d'Alacant d'Inclusió Social de la Universitat d'Alacant va nàixer mitjançant un acord de col·laboració entre la Universitat d'Alacant, a través de la Secretaria General i el Vicerectorat de Responsabilitat Social, Inclusió i Igualtat, i l'empresa Aigües d'Alacant, organisme finançador d'aquesta. Entre els objectius destaca impulsar la docència i la investigació sobre la plena inclusió i participació en la comunitat de les persones amb discapacitat.

La promoció i suport d'estudis i treballs d'investigació realitzats en el context universitari sobre la inclusió social de les persones amb discapacitat és una estratègia idònia per a visibilitzar la realitat de les persones amb discapacitat, i identificar aquells reptes socials i educatius que són imprescindibles d'aconseguir per a eliminar les barreres existents.

Amb aquesta finalitat, la Càtedra Aigües d'Alacant d'Inclusió Social de la Universitat d'Alacant publica aquesta convocatòria de premis la finalitat dels quals és impulsar i premiar la realització de treballs de fi de grau (TFG) i treballs de fi de màster (TFM) d'elevada qualitat acadèmica que aborden estudis relacionats amb la inclusió social de les persones amb discapacitat, l'atenció, promoció i protecció dels drets i llibertats fonamentals, el benestar i la qualitat de vida de les  persones amb discapacitat que en possibiliten l'autonomia, l'habilitació o, si escau, la rehabilitació, com també la participació i la inclusió plenes i efectives en la societat amb la finalitat d'assegurar el dret a la igualtat i dignitat reconegut per la Constitució espanyola i altres drets protegits per la Convenció sobre els drets de les persones amb discapacitat.

2. Participació

2.1 Podrà optar als premis qualsevol estudiant que haja desenvolupat i defensat el seu projecte en la Universitat d'Alacant durant el curs 2019/2020 i 2020/2021 que estiga relacionat amb l'àmbit d'estudi de les persones amb discapacitat i les estratègies per a la inclusió social.

2.2 Els TFG i els TFM hauran d'haver aconseguit, en la defensa, una nota mínima de 9 (nou).

2. 3 Els TFG i els TFM es presentaran de manera telemàtica a través del tràmit d'Instància genèrica disponible en l'aplicació UACloud:

En el camp EXPOSA haurà d'indicar-se:

- PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT 2021

- Si es tracta d'un TFG o un TFM.

En el camp SOL·LICITA haurà d'indicar-se Dirigit a Vicerectorat d'Igualtat, Inclusió i Responsabilitat Social.

En el camp DOCUMENTS ADJUNTS s'haurà de pujar en format PDF el treball de final de grau o treball de final de màster, sense que conste l'autoria ni la tutorització.

La mida màxima admissible del document és de 15 Mb.

2.4 Les persones autores dels treballs seleccionats autoritzen l'ús i reproducció d'aquests a la Càtedra d'Inclusió Social.

3. Jurat i avaluació

3.1 Es conformarà un jurat per a avaluar les candidatures als premis.

3.2 El jurat estarà format per les persones següents:

- La rectora (o persona en qui delegue), que exercirà les funcions de presidenta.

- La vicerectora d'Igualtat, Inclusió i Responsabilitat Social.

- La directora de la Càtedra d'Inclusió, que exercirà les funcions de secretària.

- Dos docents de la UA de reconegut prestigi en la temàtica per a la qual es convoquen els premis, que actuaran com a vocals.

3.3 Les sol·licituds seran avaluades per part del jurat a partir de l'anàlisi i la discussió de la documentació rebuda per a cadascuna de les candidatures. Seran considerats aspectes com ara la incidència dels treballs en l'anàlisi de la situació de les persones amb discapacitat, com també la incidència en la millora des de qualsevol àmbit, tant normatiu com de programes, i recursos que impulsen la inclusió i la millora de la qualitat de vida.

4. Premis

Premi a un Treball de Fi de Grau i accèssit, dotats de 400 i 300 euros respectivament, i premi a un Treball de Fi de Màster i accèssit dotats de 450 i 350 euros.

Els premis podran ser declarats deserts si, segons el parer del jurat, cap de les obres presentades reuneix els requisits suficients per a merèixer-ne la concessió.

El lliurament del premi es podrà realitzar en un acte públic en la Universitat d'Alacant  que serà anunciat amb suficient antelació.

Els treballs premiats es donaran a conèixer a través de la pàgina web de la Càtedra i podran ser publicats per altres mitjans que es consideren adequats, bé en suport paper o electrònic, en el termini d'un any des de la concessió del premi. Una vegada passat aquest termini, l'autora o l'autor podrà disposar del seu treball per a la publicació.

5. Marc legal i pressupost

La dotació econòmica màxima per a aquesta convocatòria és de 1.500 euros i es troba consignada en l'orgànica 23159J9290 del Departament de Comunicació i Psicologia Social.

L'execució d'aquesta dotació està supeditada a la disponibilitat de liquiditat  de la Universitat d'Alacant.

La present convocatòria s'ajustarà al que es disposa en la Llei 38/2003, de 17 de novembre, General de Subvencions. S'aplicaran les retencions de rendes que, si escau, establisquen la legislació vigent.

6. Dates

6.1 Presentació de candidatures/sol·licituds: la convocatòria es publicarà en el BOUA amb caràcter informatiu, prèviament a la publicació de l'extracte en el DOGV.

El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitza el 18 d'octubre del 2021.

6.2 Resolució d'adjunció dels premis: 25 d'octubre del 2021.

La participació en els premis implica l'acceptació d'aquestes normes.

7. Notificacions

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://web.ua.es/va/catedra-inclusion/premis.html>, que substitueix la notificació a les persones interessades i té els mateixos efectes.

8. Protecció de dades

Les dades de caràcter personal que consten en la sol·licitud seran tractades per la  Universitat d'Alacant,  en qualitat de «responsable», i incorporades en l'activitat de tractament  Subvencions, beques, ajudes i premis. La finalitat d'aquest tractament de dades personals serà la gestió i resolució de la convocatòria. Finalitat basada en l'interès públic de la convocatòria i en la sol·licitud de participació.

En el marc dels tractaments esmentats, les dades no seran cedides  a terceres persones,  excepte obligació legal.

Pot exercir els drets d'accés, rectificació, supressió i portabilitat de les dades, de limitació  i oposició al seu tractament, com també a no ser objecte de decisions basades únicament en el tractament automatitzat de les dades, quan procedisquen, davant la Gerència de la  Universitat en el Registre General de la Universitat d'Alacant o bé a través de la seu electrònica: <https://seuelectronica.ua.es/>.

9. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

10. Observacions finals

Qualsevol circumstància no prevista en aquestes bases serà  resolta pel jurat.

Alacant, 28 de juny de 2021

La rectora,

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03502 Sant Vicent del Raspeig - Alacant  
 Tel. 88 779 3260 - Fax 00 633 7553](https://www.google.es/maps/@30.976146,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12573&trk=tyah&trkInfo=tarId%9J8954565172533%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)